BAGUIO CITY - Stranded ti adu a biaheros gapu iti landslide iti nagbaetan ti Sinto ken Mt. Data idiay Bauko, Mt. Province a napasamak agarup alas 8:30 idi rabii.
Sigun kenni Bauko Councilor Ricy Samidan, iti umuna a gundaway ket napasamak ti nalawa a panagreggaay ti daga iti nasao a paset, no sadino, nasurok dua pulo a metro ti nagaburan a paset ti national highway.
Innayonna a mangnamnama dagitoy nga awan ti nagaburan a lugan ken magmagna a tao kabayatan ti pangreggaay gapu ta adayo met daytoy iti kabalbalayan.
Patien ti konsehal a posible nga epekto ti limmukay a daga ti nangitunda iti nasao a panagreggaay gapu iti mapaspasaran ti porbinsia a naangep a panawen, ken ti panagarbis.
Iti agdama ket manarimaan ti clearing operation ti nasao a paset ti kalsada..
Maipalagip a dumanon iti tallo, agingga iti uppat nga oras ti biahe manipud siudad ti Baguio nga agingga iti nasao a probinsia.
ilo_Latn ilo_Latn ilo_Latn ilo_Latn ilo_Latn ilo_Latn